ROMÂNIA

JUDETUL TIMIŞ

MUNICIPIUL TIMISOARA

PRIMAR
UR2019-005529; 6159/16.04.2019

EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE
privind aprobarea Planului Urbanistic Zonal – „Locuinte si functiuni complementare", Calea Mosnitei, CF nr. 434178 nr. cad. 434178, Timişoara;



1. Descrierea situaţiei actuale
Terenul reglementat în cadrul documentaţiei PUZ „Locuinte si functiuni complementare", Calea Mosnitei, Timişoara, în suprafaţă totală 4200 mp, este amplasat în partea estică a orașului, în intravilanul municipiului Timișoara, UTR 38 conform Planului Urbanistic General, delimitat astfel: la nord teren în proprietate privată CF 443039, la est teren în proprietate privată CF 445748, la sud Calea Moșniței şi la vest strada Bistrei. 
Amplasamentul este cuprins în PUG aprobat prin HCL 157/2002 prelungit cu HCL nr. 107/2014 – parțial zonă de locuințe pentru maxim două familii și funcțiuni complementare, parțial zonă spații verzi amenajate și plantații de protecție, teren afectat de sistematizarea stradală, parțial afectat de linii electrice, cu interdicție temporară de construire până la elaborarea unei documentații de urbanism.
2. Schimbări preconizate şi rezultate aşteptate
Planul Urbanistic Zonal „Locuinte si functiuni complementare", Calea Mosnitei, Timişoara, propune realizarea unei zone de locuințe individuale (maxim 2 apartamente/ parcela), a unei zone de  locuințe individuale (maxim 2 apartamente/parcela) cu servicii la parter în regim de înălțime max S(D)+P +E + M(E.R.), zonă zonă căi de comunicație rutieră și zonă verde de protecție și amenajări aferente căii de circulație principale.

Terenul reglementat are front la strazile Calea Moșniței și strada Bistrei şi va fi deservit rutier şi pietonal din strada Bistrei.

Pe parcela studiată se va asigura acces auto şi pietonal în conformitate cu avizul Comisiei de Circulatie nr. DT2019-003172/07.03.2019 şi planşa anexă. Acestea se vor finaliza odată cu execuția și trecerea străzii Bistrei și Căii Moșniței în domeniul public, conform cap. 2.2.8. Lucrări de utilitate publică din Regulamentul Local de Urbanism aferent PUZ-ului; necesarul de parcaje va fi asigurat în conformitate cu Art. 33 şi Anexa 5 din R.G.U.. 
3. Alte informaţii 
În conformitate cu prevederile Legii nr. 350/2001 privind autorizarea executării lucrărilor de construcţii, actualizată, pentru documentaţia PUZ „Locuinte si functiuni complementare", Calea Mosnitei, Timişoara,, au fost obţinute: Certificatul de Urbanism nr. 1678 din 14.04.2017  cu termen de valabilitate prelungit până în data de 13.04.2019 și Certificatul de Urbanism nr. 1215 din 12.04.2019, Avizul de Oportunitate nr. 05/22.02.2016 şi Avizul Arhitectului Sef nr. 09/14.03.2019;
4. Concluzii
Având în vedere prevederile legale expuse, proiectul de hotărâre privind aprobarea Planului Urbanistic Zonal „Locuinte si functiuni complementare", Calea Mosnitei, CF nr. 434178 nr. cad. 434178, Timişoara, elaborat de SC ARHI 3D SRL, proiect nr. 291/2016 la cererea beneficiarului Pițu Iov, poate fi supus analizării şi dezbaterii în plenul consiliului local.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

